Τουρισμός στο Αζερμπαϊτζάν

Το Αζερμπαϊτζάν αποτελεί μια χώρα ανάμεσα στην Ευρώπη και την Ασία με ταχεία ανάπτυξη στον τουρισμό. Αζερμπαϊτζάν είναι η χώρα της φωτιάς. Χάρη στον μαύρο χρυσό, το φυσικό αέριο και τις τεράστιες οικονομικές επενδύσεις η πρωτεύουσα του Αζερμπαϊτζάν, το Μπακού, έχει μεταμορφωθεί τα τελευταία χρόνια σε μια δυναμική και κοσμοπολίτικη πόλη, προσανατολισμένη στο μέλλον. Πρόκειται για μια χώρα που αποτελεί ένα συναρπαστικό μίγμα όχι μόνο αρχαίων ιστορικών αυτοκρατοριών, αλλά και σύγχρονων αναζητήσεων. Είναι μια χώρα που εκπροσωπούνται 9 από τις 11 κλιματικές ζώνες.

Η ανάπτυξη του τουρισμού στο Αζερμπαϊτζάν αποτελεί προτεραιότητα της κυβέρνησης της χώρας. H προώθηση της χώρας ως διεθνούς τουριστικού προορισμού στο εξωτερικό αποτελεί μείζονα προτεραιότητα της αζερικής κυβέρνησης και δη του αρμόδιου Υπουργείου Πολιτισμού και Τουρισμού.

Η νομισματική μονάδα, η οποία χρησιμοποιήθηκε στο Αζερμπαϊτζάν είναι ''το μανάτ" (code: AZN).

Πόλεις και περιοχές 
Το Μπακού είναι η πρωτεύουσα του Αζερμπαϊτζάν. Σύμφωνα με την απογραφή του 2017 η πόλη έχει 2.374.500 κατοίκους. Βρίσκεται στις νότιες ακτές της χερσονήσου Αμπσερόν της Κασπίας και αποτελείται από την κεντρική και την Παλαιά πόλη. Ιδρύθηκε τον 6ο αιώνα μ.Χ. Το οχυρωμένο κέντρο της Παλιάς Πόλης έχει ανακηρυχθεί Μνημείο Παγκόσμιας Κληρονομιάς από την UNESCO .Το Μπακού δεν είναι το μοναδικό σημείο της χώρας με τουριστική υποδομή, αξίζει να επισκεφθείτε και άλλες περιοχές, διότι το Αζερμπαϊτζάν διαθέτει άπειρα μνημεία και από διαφορετικές περιόδους, μια και κατοικούνταν ήδη από τους προϊστορικούς χρόνους.

Η Γκαντζά, η δεύτερη μεγαλύτερη πόλη μετά το Μπακού. Είναι πόλη του δυτικού Αζερμπαϊτζάν. Η πόλη αναδείχτηκε Ευρωπαϊκή Πρωτεύουσα Νεολαίας για το 2016 .

Η Ναφταλάν είναι πόλη του Αζερμπαϊτζάν που φημίζεται για τον ιαματικό τουρισμό της. Η περιοχή είναι πλούσια σε κοιτάσματα πετρελαίου που είναι ακατάλληλα για βιομηχανική χρήση, και γι'αυτό τα χρησιμοποιούν για ιαματικά λουτρά.

Η μεγαλύτερη λίμνη του Αζερμπαϊτζάν είναι η τεχνητή λίμνη στο Μινγκετσεβίρ, η οποία σχηματίζεται από τα νερά του Κουρά στα βορειοδυτικά, κοντά στα σύνορα της χώρας με τη Γεωργία. Η λίμνη αυτή έχει έκταση 605 τετρ. χλμ. και είναι μεγαλύτερη από κάθε άλλη φυσική λίμνη της χώρας.

Η Αυτόνομη Δημοκρατία του Ναχιτσεβάν (αζερικά: Naxçıvan Muxtar Respublikası) είναι ένας περίκλειστος εξωτερικός θύλακας του Αζερμπαϊτζάν. Έχει έκταση 5.500 τετραγωνικά χιλιόμετρα και συνορεύει με την Αρμενία, την Τουρκία και με το Ιράν. Η πρωτεύουσά του είναι η πόλη του Ναχιτσεβάν.

Τα αξιοθέατα 
 Η Παλιά Πόλη του Μπακού (αζερικά: İçərişəhər) βρίσκεται στο κέντρο της σύγχρονης πόλης και είναι ο πιο δημοφιλής προορισμός για τους τουρίστες και τους ντόπιους. Η Παλιά Πόλη χαρακτηρίζεται ως ένα Ανοικτό Μουσείο, εδώ τα κτήρια χρονολογούνται στον 12ο αιώνα. Περιλαμβάνεται στον κατάλογο Μνημείων Παγκόσμιας Πολιτιστικής Κληρονομιάς της UNESCO το 2000.

 Ο Πύργος της Παρθένου (αζερικά: Qız Qalası) βρίσκεται στην Παλιά Πόλη του Μπακού. Πρόκειται για μία 8όροφη κατασκευή του 12ου αιώνα, η οποία ξεπερνά σε ύψος τα 29 μέτρα. Αποτελεί ορόσημο του Μπακού, ένα αγαπημένο σύμβολο της πόλης, αλλά και ολοκλήρου του Αζερμπαϊτζάν. Ο Πύργος ανακηρύχθηκε από την UNESCO το 2001 Μνημείο Παγκόσμιας Κληρονομιάς.
 Το Ανάκτορο των Σιρβανσάχ (αζερικά: Şırvanşahlar sarayı), ένα από τα αξιοθέατα του Μπακού, κατασκευάστηκε από τον 13ο έως 16ο αιώνα. Το 1964, το ανάκτορο ανακηρύχθηκε μουσείο-μνημείο και τέθηκε υπό κρατική προστασία. Το 2000 ανακηρύχθηκε μνημείο παγκόσμιας κληρονομιάς από τη UNESCO μαζί με την παλιά πόλη του Μπακού και τον πύργο της Παρθένου.
 Το Μουσείο Χαλιών (αζερικά: Xalça Muzeyi) είναι ένα από πιο δημοφιλή αξιοθέατα του Μπακού, το οποίο είναι μοναδικό στο είδος του σε όλο τον κόσμο. Τα χαλιά συνοδεύουν τη ζωή των Αζέρων, εδώ και αιώνες. Η τέχνη της δημιουργίας τους έχει τεθεί υπό την προστασία της UNESCO τα τελευταία χρόνια. Αυτή τη στιγμή, υπάρχουν σχεδόν 5.000 εκτιθέμενα χαλιά σ’ αυτό το μουσείο.
 Πολιτιστικό κέντρο Heydar Aliyev (αζερικά: Heydər Əliyev Mərkəzi) είναι η νέο-φουτουριστική αρχιτεκτονική της Ζάχα Χαντίντ, τριώροφο κτίριο εκτάσεως 57.000 τμ. που  στεγάζει εκθέματα τέχνης , λαϊκής παράδοσης και αναμνηστικά από την ζωή του Προέδρου Αλίγιεφ.Χτίστηκε το 2013 και είναι ένα σύγχρονο πολιτιστικό κέντρο ενώ αποτελεί ένα νέο σύμβολο του Αζερμπαϊτζάν και της πρωτεύουσάς του, του Μπακού.

 Σύμφωνα με την αρχαία θρησκεία του ζωροαστρισμού, οι Ζωροάστρες έχτισαν ναούς σε περιοχές καύσης του φυσικού αερίου σε όλη τη χώρα, ήδη από τον 3ο αιώνα, σύμφωνα με τον οργανισμό τουρισμού της χώρας. Οι ναοί είναι πλέον δημοφιλή τουριστικά αξιοθέατα, όπως ο ζωροαστρικός Ναός Ateshgah στο Σουραχανί (Ναός της Φωτιάς) (αζερικά: Atəşgah) που βρίσκεται στη χερσόνησο Absheron, στα περίχωρα του Μπακού και είναι ένας από τους πιο καλά διατηρημένους ναούς.  Τα κελιά και ο ναός κατασκευάστηκαν σε διαφορετικές χρονικές στιγμές μεταξύ του 17ου και 19ου αιώνα και περικλείονται μέσα σε ένα περίβολο που έγινε στο τέλος του 18ου αιώνα. 

 Στο Εθνικό Πάρκο του Γκομπουστάν (αζερικά: Qobustan Dövlət Tarix-Bədii Qoruğu) στο Αζερμπαϊτζάν, περισσότερες από 6.000 βραχογραφίες αποδεικνύουν την ύπαρξη πολιτισμού ήδη από τους Προϊστορικούς χρόνους. Στο πάρκο σώζονται περίπου 6.000 ανάγλυφα τα οποία χρονολογούνται από 40.000 έως 5.000 χρόνια πριν. Το 2007, το Γκομπουστάν ανακηρύχθηκε μνημείο παγκόσμιας κληρονομιάς από την UNESCO λόγω της ποιότητας και της πυκνότητας των τέχνης των βράχων στο πάρκο, όπου απεικονίζει πρωτόγονους ανθρώπους, τελετουργίες, σκηνές κυνηγιού και μαχών, τη πανίδα και χλωρίδα της περιοχής και τον τρόπο ζωής στην προϊστορική εποχή καθώς και τον Ήλιο και τα αστέρια.

Υποστήριξη θεωρήσεων 
Υπάρχουν 63 χώρες για τις οποίες δεν απαιτείται θεώρηση , και οι χώρες για τις οποίες απαιτείται θεώρηση για το Αζερμπαϊτζάν υπάρχει e-visa - ASAN Visa. Οι πολίτες από 93 χώρες εκμεταλλεύονται το σύστημα του Αζερμπαϊτζάν ASAN Visa.

Τα αεροδρόμια 
 Μπακού Χέινταρ Αλίεφ αεροδόμιο
 Αεροδρόμιο Γκιάντζα
 Αεροδρόμιο Γκαμπάλα
 Διεθνές αεροδρόμιο Λανκαράν
 Αεροδρόμιο Νακιτσεβάν

Η στατιστική 
Το Αζερμπαϊτζάν τοποθετείται ανάμεσα στις δέκα πρώτες χώρες λόγω της μεγαλύτερης αύξησης των εξαγωγών επισκεπτών κατά τα 2010-2016 σύμφωνα με την έκθεση του Παγκόσμιου Συμβουλίου Ταξιδιών και Τουρισμού. Το Αζερμπαϊτζάν είναι στην πρώτη θέση (46,1%) μεταξύ των χωρών που έχουν τις ταχύτερα αναπτυσσόμενες ταξιδιωτικές και τουριστικές οικονομίες. 

Σύμφωνα με την Έκθεση Ανταγωνιστικότητας Τουρισμού του Παγκόσμιου Οικονομικού Φόρουμ το Αζερμπαϊτζάν κατατάσεται στην 84η θέση.

Παραπομπές